ପାଭ୍ଲଭ୍ ରୁଷିୟାର ରିୟାଯାନ ସହରରେ ଜନ୍ମ ଗ୍ରହଣ କରିଥିଲେ । ପିତା ପିଟର ମିଟ୍ରିଭିଚ୍ ପାଭ୍ଲଭ ଓ ମାତା ବାର୍ବାରା ଇଭାନୋଭା ଉସ୍ପେନସ୍କାଙ୍କ ସୁପୁତ୍ର ହେଉଛନ୍ତି ଇଭାନ୍ | ସାତ ବର୍ଷ ବୟସରେ, ଗୋଟିଏ ଉଚ୍ଚ କାନ୍ଥ ଉପରୁ ପଡ଼ି ସେ ଗୁରୁତର ଆହତ ହୋଇଯାଇଥିଲେ | ସେଥିପାଇଁ ସେ ୧୧ ବର୍ଷ ବୟସ ଯାଏଁ ବିଦ୍ୟାଳୟ ଶିକ୍ଷା ପ୍ରାରମ୍ଭ କରିପାରିନଥିଲେ | ପାଭ୍ଲଭ ରିୟାଯାନ ଚର୍ଚ ସ୍କୁଲରେ ପଢ଼ୁଥିଲେ ।

ପରିବାରର କୌଳିକ ବୃତ୍ତି ଥିଲା ଧର୍ମଯାଜକ | ମାତ୍ର କୌଳିକ ବ୍ରୁତ୍ତି ପାଇଁ ଉଦ୍ଦିଷ୍ଟ ଶିକ୍ଷାରୁ ଅବ୍ୟାହତ ନେଇ ସେଣ୍ଟ୍ ପିଟର଼ବର୍ଗ୍ ବିଶ୍ୱବିଦ୍ୟାଳୟରେ ପ୍ରାକ୍ରୁତିକ ବିଗ୍ୟାନରେ ପଢ଼ିବା ପାଇଁ ନାମ ଲେଖାଇଲେ । ୧୮୭୫ରେ ବିଶ୍ୱ ବିଦ୍ୟାଳୟରୁ ଡିଗ୍ରୀ ହାସଲ କରିବା ପରେ ମଧ୍ୟ ତାଙ୍କର ପାଠ ପଢା ସମାପ୍ତ ହୋଇନଥିଲା । ତାଙ୍କର ଅହେତୁକ ଆଗ୍ରହ ଥିଲା ଜୀବକ୍ରିୟା ବିଗ୍ୟାନରେ । ତେଣୁ ସେ ଏକାଡେମୀ ଅଫ୍ ମେଡିକାଲ୍ ସର୍ଜରୀ ଅନୁଷ୍ଠାନରେ ପଢ଼ା ଆରମ୍ଭ କରିଥିଲେ । ୧୮୭୮ ମସିହାରେ ଆୟୁର୍ବିଜ୍ଞାନ ଡିଗ୍ରୀ ପାଇଥିଲେ । ପାଠ୍ୟକ୍ରମର ଅଧିକରୁ ଅଧିକ ବିଷୟ ଅଧ୍ୟୟନ କରି ସେ ସ୍ୱର୍ଣ ପଦକ ଲାଭ କରିଥିଲେ । 

ବୃତ୍ତି ପାଇ ପାଭ୍ଲଭ୍ ଏକ ଗବେଷଣାଗାରରେ କାର୍ଯ୍ୟ କରିବା ସହିତ ନିଜର ଡକ୍ଟରେଟ୍ ଡିଗ୍ରୀ ପାଇଁ ଗବେଷଣା ନିବନ୍ଧ ଲେଖିଥିଲେ ଓ ୧୮୮୩ ମସିହାରେ ଡକ୍ଟରେଟ୍ ଡିଗ୍ରୀରେ ଭୂଷିତ ହୋଇଥିଲେ । ସେ ଏହି ଗବେଷଣା ମାଧ୍ୟମରେ ଦର୍ଶାଇଥିଲେ ଯେ ହୃତ୍ପିଣ୍ଡର କେତେକ ସ୍ନାୟୁ ସଂସ୍ଥାଦ୍ୱାରା ମଣିଷ ଓ ପଶୁମାନଙ୍କ ଜୀବନକ୍ରିୟା ହୋଇଥାଏ ଯାହାକୁ ସିଏ ନର୍ଭିସିମ୍ ତଥ୍ୟ ଭାବେ ପରିଚିତ କରାଇଥିଲେ । ୧୮୯୧ ମସିହାରେ ପାଭ୍ଲଭ୍ ଏକ୍ସପେରିମେଣ୍ଟାଲ୍ ମେଡିସିନ୍ର ଅନୁଷ୍ଠାନକୁ ନିମନ୍ତ୍ରିତ ହୋଇ ଯାଇଥିଲେ। ସେଠାରେ ସେ ଡିପାର୍ଟମେଣ୍ଟ ଅଫ୍ ଫିଜିଓଲୋଜିକୁ ୪୫ ବର୍ଷ ସୁଚାରୁ ରୂପେ ଚଳାଇଥିଲେ।

ଗବେଷଣା
ମୃତ୍ୟୁ
ପୁରସ୍କାର ଓ ସମ୍ମାନ
ବାଲ୍ୟକାଳ ଓ ଶିକ୍ଷା